Нобэ
Белоруссием щагъэлъапIэ милицэм и махуэр
1756 гъэм Сенатым и унафэкIэ Москва къэрал университетым типографие къыщызэIуахащ. Иджыпсту ар Ломоносовым и цIэр зезыхьэ МКъУ-м и тхылъ тедзапIэщ.
1818 гъэм Москва къыщызэIуахащ Минин Кузьмарэ Пожарский Дмитрийрэ я фэеплъ.
1877 гъэм Америкэм щыщ Берлинер Эмиль микрофоныр къигупсысащ.
1846 гъэм «Кавказ» газетым тридзащ Къаз-Джэрий и «Зи щIыхьыр ин къэрал тетым и деж» письмор.
1918 гъэм Тэрч ЦIыхубэ Республикэр къэунэхуащ.
1955 гъэм Японием и «Sony» фирмэм жыпкIэ къепхьэкI хъу радиохэр къыщIигъэкIыу щIидзащ.
1986 гъэм СССР-м ЩэнхабзэмкIэ и министерст-вэм унафэ къыдигъэкIащ «1941 — 1945 гъэхэм екIуэкIа Хэку зауэшхуэм и Музей нэхъыщхьэ къызэгъэпэщыным теухуауэ». Ар Iэтауэ къызэIуахауэ щытащ 1995 гъэм накъыгъэм и 9-м — ТекIуэныгъэ Иныр илъэс 50 щрикъу махуэм.
Италием щыщ композитор, дирижёр, скрипкэм Iэзэ дыдэу еуэу щыта Вивальди Антонио къызэралъхурэ илъэс 338-рэ ирокъу.
Франджы композитор цIэрыIуэ Мориа Поль къызэралъхурэ илъэс 91-рэ ирокъу.
Медицинэ щIэныгъэхэм я кандидат, ЗыплъыхьакIуэ къэзыкIухьхэм я урысей зэгухьэныгъэм и президенту щыта, СССР-м и Къэ-рал саугъэтыр зыхуагъэ-фэща Сенкевич Юрий къызэралъхурэ илъэс 79-рэ ирокъу.
Мэкъумэш щIэныгъэхэм я доктор, КъБКъМУ-м и профессор КIуэкIуэ Тэлэдин и ныбжьыр илъэс 76-рэ ирокъу.
Дирижёр, СССР-м и цIыхубэ артист, Москва филармонием и Академическэ симфоние оркестрым и унафэщI Симонов Юрий и ныбжьыр илъэс 75-рэ ирокъу.
Совет актрисэ, РСФСР-м и цIыхубэ артисткэ Лужинэ Ларисэ и ныбжьыр илъэс 77-рэ ирокъу.
Физико-математикэ щIэныгъэхэм я доктор, КъБКъУ-м и профессор Щоджэн Вячеслав и ныбжьыр илъэс 74-рэ ирокъу.
Радиожурналист Хьэмту Къадир и ныбжьыр илъэс 68-рэ ирокъу.
Жылагъуэ лэжьакIуэ, публицист, ЩIДАА-м и член-корреспондент, УФ-м щэнхабзэмкIэ щIыхь зиIэ и лэжьакIуэ Котляровэ Марие къыщалъхуа махуэщ.
КъэфакIуэ, уэрэджыIакIуэ, УФ-м щIыхь зиIэ и артист Моисеев Борис и ныбжьыр илъэс 62-рэ ирокъу.
Къэрал лэжьакIуэ, КъБР-м щIыхь зиIэ и юрист, Къэбэрдей-Балъкъэрым экстремизмэмрэ щIалэгъуалэ политикэмрэ пыщIа лэжьыгъэхэр щIыпIэхэм щызэгъэуIунымкIэ и министр Къуэшырокъуэ Залым и ныбжьыр илъэс 47-рэ ирокъу.
Урысей футболист, гъуащхьэтет, УФ-м спортымкIэ щIыхь зиIэ и мастер Малафеев Вячеслав и ныбжьыр илъэс 37-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ, пщыхьэщхьэм уэшх тIэкIу къыщешхынущ. Хуабэр махуэм градус 13 — 16, жэщым градуси 7 — 10 щыхъунущ.
